《爇心香 赠华亭张大悟》
金朝·马钰

大悟之人，能放心闲。弃利名、爱海恩山。食无求饱，居不求安。

更不狂思，不下忽，不高攀。

协气横横，甘露珊珊。用牛羊、车载循还。坎离交结，龙虎盘桓。

得至精微，水精热，火精寒。

作者简介：凤翔扶风人，徙居登州宁海，字元宝，号丹阳子。初名从义，字宜甫。海陵王贞元间进士。世宗大定中遇重阳子王哲，从其学道术，与妻孙不二同时出家。后游莱阳，入游仙宫。相传妻孙氏与钰先后仙去。赐号丹阳顺化真人、抱一无为真人、抱一无为普化真君等。